ประมาณกลางเดือนมีเพศสัมพันธ์ หลั่งนอก ผ่านไป1อาทิตย์มีเลือดออกแค่นิดเดียวสีน้ำตาล มีริ่มเลือดปน พอเย็นอีกวันมีเพศสัมพันกะแฟนมีเลือดออกสีแดงสด นิดเดียวแล้วก็หาย พอเช้าอีกวันมาจนถึงวันนี้ ตกขาวมาเยอะผิดปกติ แบบนี้จะท้องรึผิดปกติอะไรไหมคะ แต่เมื่อ3วันก่อน ตรวจขึ้นขีดเดียวค่ะ
สวัสดีค่ะ หากยังผ่านมาไม่เกิน2สัปดาห์นับจากที่ได้มีเพศสัมพันธ์ไป การตรวจหาการตั้งครรภ์ถือว่าเร็วไปที่จะตรวจพบได้ค่ะ ดังนั้น ควรรอให้ครบอย่างน้อย2สัปดาห์ แล้วจึงตรวจซ้ำดูอีกครั้งค่ะแต่หากยังคงตรวจพบขึ้น1ขีด ก็แสดงว่าไม่มีการตั้งครรภ์เกิดขึ้น ดังนั้น การที่มีเลือดออกเล็กน้อย กับการมีตกขาวที่เยอะผิดปกติ อาจเกิดจากสาเหตุ เช่น มีการติดเชื้อในช่องคลอด มีมดลูกอักเสบ มีติ่งเนื้อที่ปากมดลูก เป็นมะเร็งเยื่อบุโพรงมดลูกหรือมะเร็งปากมดลูก เป็นต้น หรือหากมีการใช้ยาฮอร์โมนต่างๆ อยู่ ก็อาจเป็นสาเหตุได้ดังนั้น หากตรวจซ้ำแล้วก็ไม่พบการตั้งครรภ์ แต่ยังคงมีตกขาวปริมาณมากออกทุกวัน หรือยังคงมีเลือดออกกะปริดกะปรอย หรือมีปวดท้องน้อยร่วม ก็ควรไปพบสูติ-นรีแพทย์เพื่อตรวจหาสาเหตุค่ะ